cyanic-selkie/wikianc huggingface dataset:
Լու Սավարեզե
1998-06-25 Ջեյմս Բաստեր Դուգլաս -  Լու Սավարեզե
1998 թվականի հունիսին հանդիպել է Ջեյմս Բաստեր Դուգլասի հետ։ Առաջին ռաունդում Սավարեզեն աջ հուկ հարված է հասցրել Դուգլասի գլխին և նա հայտնվել է ռինգի հատակին։ Դուգլասը բարձրացել է 4 հաշվին։ Մեկ րոպե անց Սավարեզեն նորից աջ հուկ հարվածով նոկդաունի է ենթարկել հակառակորդին։ Դուգլասը բարձրացել է 5 հաշվին։ Սավարեզեն միանգամից հարձակվել է և մի քանի հարված հասցրել նրա գլխին։ Դուգլասը նորից է ընկել։ Բարձրանալով՝ նա կանգնել է ծնկների վրա, բայց հետո ընկել մեջքի վրա։ Նա չի հասցրել բարձրանալ 10 հաշվին։ Մրցադատավորը նոկաուտ է արձանագրել։
1999
1999 թվականի մարտին Սավարեզեն դատավորների որոշմամբ հաղթել է Լենս Ուիտակերին։
1999 թվականի հունիսին միավորների առավելությամբ հաղթող է ճանաչվել Մայքլ Գրանտը։
2000-06-24 Մայք Թայսոն -  Լու Սավարեզե
2000 թվականի հունիսին Սավարեզեն հանդիպել է Մայք Թայսոնի հետ։ Առաջին ռաունդում Թայսոնը ձախ հուկ հարվածով նոկդաունի է ենթարկել հակառակորդին։ Սավարեզեն կանգնել է։ Թայսոնը միանգամից հարձակման է անցել։ Մրցադատվորը որոշել է դադարեցնել մարտը և կանգնել է բռնցքամարտիկների միջև։ Սակայն Թայսոնը շարունակել է հարվածել Սավարեզեին։ Թայսոնը ձախ հուկ հարված է հասցրել մրցադատավորի գլխին։ Վերջինս ընկել է։ Որոշ ժամանակ անց մրցադատավորը կանգնել է և կրկին փորձել է դադարեցնել մարտը։ Թայսոնը կանգնել է։ Բոլորը անհամբեր սպասում էին դատավորների որոշմանը։ Մրցադատավորը՝ Ջոն Կոյլը, բարձրացրել է Թայսոնի ձեռքը և նա տեխնիկական նոկաուտով հաղթող է ճանաչվել։ Մարտից հետո տեղի ունեցած հարցազրույցի ժամանակ Թայսոնը հայտարարել է, որ անհաղթելի է։ Նա խոստացել է ուտել Լեննոքս Լյուիսի երեխաներին և հանել Լյուիսի սիրտը ։
2001-2007
2002 թվականի սեպտեմբերին նոկաուտի է ենթարկել Թիմ Ուիզերսպունին։
2007-06-30 Էվանդեր Հոլիֆիլդ -  Լու Սավարեզե
2007 թվականի հունիսի 30-ին Լու Սավարեզեն ռինգ է դուրս եկել Էվանդեր Հոլիֆիլդի դեմ։ Առաջին ռաունդի կեսին Սավարեզեն վնասվածք է ստացել ճակատի շրջանում։ 3-րդ ռաունդում Սավարեզեն ակտիվություն է ցուցաբերել, բայց դա չի ազդել Հոլիֆիլդի վրա։ 4-րդ ռաունդում Հոլիֆիլդը կրոս հարված է հասցրել մրցակցին։ Սավարեզեն հետ է նահաջել։ Հոլիֆիլդը անցել է հարձակման և մի քանի ուժեղ հարվածներ հացրել նրան, որի արդյունքում Սավարեզեն նոկդաունի է ենթարկվել։ Սավարեզեն կանգնել է և շարունակել մարտը։ Հավասարության պատրանքը ավարտվել է 9-րդ ռաունդում։
MMA կարիերա
2013 թվականի հունիսի 20-ին Սավարեզեն իր ուժերն է փորձել ընդհանուր մենամարտերում ։ Նա իր հակառակորդին տեխնիկական նոկաուտի է ենթարկել առաջին ռաունդում ։
Հետաքրքիր փաստեր
Հանդիպել է աշխարհի 5 չեմպիոնների հետ, որոնցից 4-ը եղել են բացարձակ չեմպիոններ։
Արտաքին հղումներ
Կատեգորիա:Ամերիկացի բռնցքամարտիկներ Կատեգորիա:Նյու Յորք քաղաքում ծնվածներ Կատեգորիա:Բռնցքամարտիկներ այբբենական կարգով
Դեյվիդ Ռիկարդո
Դեյվիդ Ռիկարդո (անգլ.՝ David Ricardo, 1722, ապրիլի 18, Լոնդոն- 1823, 11 սեպտեմբեր, Գատկոմ-Փարիզ), անգլիացի տնտեսագետ, քաղաքատնտեսության կլասիկ, Ադամ Սմիթի հետևորդ և միաժամանակ հակառակորդ, հայտնաբերել է օրինաչափություն ազատ մրցակցության և շահույթի նվազեցման արագության միջև, մշակել է վերջնական տեսություն հողային ռենտայի մասին։ Զարգացրել է Ադամ Սմիթի գաղափարը այն մասին, որ ապրանքի արժեքը որոշվում է այն արտադրելու համար անհրաժեշտ աշխատանքի չափով։ Նա նաև մշակել է բաշխման թեորեմը, որը բացատրում է թե ինչպես է այդ արժեքը բաշխվում հասարակաության տարբեր դասերի միջև։
Կենսագրություն
Դեյվիդ Ռիկարդոն ծնվել է 1772 թվականի ապրիլի 18-ին Լոնդոնում։ Ծնունդով պոտուգալա-հրեական(սեֆերդյան)  ընտանիքից է, որը գաղթել է Անգլիա Հոլանդիայից, Դեյվիդի ծնունդից շատ կարճ ժամանակ առաջ։ Նա բորսային գործարար Աբրահամ Ռիկարդոյի և Էբիգեյլ Դելվալեի տասնյոթ երեխաներից երրորդն էր։ Մինչ 14 տարեկանը սովորել է Հոլանդիայում, 14 տարեկանում միանում է իր հորը Լոնդոնի արժեթղթերի բորսայում, որտեղ օգնելով հորսը առևտրային և բորսային գործարքներում սկսել է ըմբռնել առևտրի հիմունքները։ Արդեն 16 տարեկանում Ռիկարդոն կարողանում էր ինքնուրույն կատարյել բորսայում հոր տված հանձնարարությունները։
21 տարեկան հասակում Ռիկարդոն հրաժարվում է ավանդական հուդայականությունից, ընդունում է ունիթորություն և ամուսնանում է Պրիսցիպլե Էն Ուիլկինսոնի հետ, որը հետևում էր քվակերների աղանդին։ Հայրը զրկում է նրան ժառանգությունից, իսկ մայրը դրանից հետո այլևս չի խոսում նրա հետ։ Այդպիսով Ռիկարդոն կորցնում է ընտանիքի աջակցությունը, մինչդեռ մինչ այդ նա արդեն կուտակել էր 800 ֆունտ արժողությամբ հարստություն, որը այդ ժամանակ հավասար էր բանվորի 20 տարվա աշխատանքին կամ 2005 թվականին 50 հազար ֆունտի ։ Բացի այդ, նա  բավականին մեծ փորձ էր ձեռք բերել բորսային գործարքներում, որպեսզի կարողանար ապահովել իրեն և իր երիտասարդ կնոջը առանց ծնողների օգնության։
5-6 տարի հետ նա մեծ հաջողությունների է հասնում բորսային գործարքներում իսկ 12 տարի անց թողնում է բորսային առևտրականի աշխատանքը։ 38 տարեկանում արդեն դառնում է խոշոր ֆինանսական գործիչ։ 42 տարեկանում թողնում է ակտիվ գործունեությունը, որպեսզի զբաղվի գիտական հետազոտություններով  տնտեսագիտության տեսության ոլորտում։ Այդ ժամանակ նա արդեն ուներ 1 միլլիոն 600,000  ֆունտ կարողություն։ Նաև կալվածք  էր ձեռք բերել Գլոստերշիրեյում և սկսել էր վարել հարուստ հողատիրոջ կյանք։
1799 թվականին սկսում է հետաքրքվել տնտեսագիտությամբ, կարդալով Ադամ Սմիթի Հետազոտություն ժողովուրդների հարստության բնույթի և պատճառների շուրջ գիրքը։ 1809 թվականին գրել է իր առաջին տնտեսագիտական հոդվածը։ Ռիկարդոյի գլխավոր աշխատանքներից է համարվում Քաղաքական տնտեսագիտության և հարկային տուրքերի սկիզբը  գիրքը, որը նա գրել էև 1817 թվականին։
Ռիկարդոյի գիտական հետազոտությունները հիմնականում սերտորեն կապված էին այն հարցերին որոնց շուրջ բախվում էին հասարակության տարբեր դասերը։  Ամենից առաջ այդպիսի հարցերից էր հացի ներմուծման տուրքը։ Տուրքերը ձեռնտու էին հողատերերին, սակայն ստիպում էին գործարանատիրոջը բարձրացնել աշխատավարձը, որպեսզի նրան կարողանային գնել թանկ հացը։ Չնայած Ռիկարդոն ինքը դարձավ հողատեր, սակայն մեծ օգուտ տվեց արդյունաբերողներին։
1819 թվականին վերջնականապես հեռանում է բիզնեսից և ընտրվում Անգլիայի համայնքների պալատի անդամ Իռլանդիայի ընտրական շրջաններից մեկից, որտեղ նա երբեք չէր եղել, բայց գնել էր պատգամավորական մանդատ տեղական լենդլորդից։ Տեղ զբաղեցնելով Պառլամենտում, Ռիկարդոն դառնում է այնպիսի բարեփոխուման  կողմանկից, որը իրականում  կվերացներ նման ձևով պատգամավոր դառնալու հնարավորությունը։ Ռիկարդոն պաշտանապես չմիացավ ոչ գործող Տորիների կուսակցությանը, ոչ էլ Վիգյան ընդդիմությանը։  Վիգենը նրան ավելի մոտ էին, նա մեծ համբավ ուներ վերջիններիս շրջանում, սակայն զբաղեցնում էր ոչ նախանձելի պաշտոն և հազվադեպ էր քվեարկում իրենց օգտին։ Հաճախ էր ելույթ ունենում, հիմնակնաւոմ տնտեսագիտական թեմաներով, կողմնակիր էր հացի տուրքի վերացմնանը, տնտեսության լիբերալիզացմանը, ազատ առևտրին, պետական պարտքի քչացմանը և այլն։
Ռիկարդոյի շուրջ ձևավորվեց խմբակ, որի մեջ մտնում էին իր հետևորդները․ Ջեյմս Միլը, Ջոն Ռամսեյ Մաք-Կուլոխը, Էդուարդ Ուեսթը և (1782—1828) և Թոմաս դե Կվինսին։ Ընկերական հարաբերությունների մեջ էր Թոմաս Մալթուսի, որի հետ հաճախ բանավիճում էր և Ժան Բատիստ Սեյի հետ։ 1821 թվականին հիմնում է Անգլիայում քաղաքատնտեսության առաջին ակումբը։
Մահացել է 51 տարեկան հասակում ականջային վարակից ։
Հիմնական գաղափարները և հայացքները
Եղել է տնտեսական լիբերալիզմի կոնցեպտի համախոհ, որը թուլ չէր տալիս պետական որևէ միջամտություն տնտեսության մեջ և ենթադրում էր ազատ ձեռնարկատիրություն և ազատ առևտուր։
Ռիկարդոյի տնտեսական տեսության հիմնական կետերն են
հողի սեփականատերեր (լենդկորդները) - հողային ռենտա արտադրության համար անհրաժեշտ գումարի և կապիտալի սեփականատերեր- շահույթ աշտատողներ, արտադրությամբ զբաղվողներ- աշխատավարձ
Արժեքի տեսություն
Թեև Ռիկարդոն առաջինը ցույց տվեց, թե ինչու կատարյալ մրցակցության դեպքում աշխատանքային ծախսերի տեսությունը չի կարող ամբողջովին բացատրել գնի և ապրանքի հարաբերակցությունը, նա հետևեց Արժեքի աշխատանքային տեսությանը, որովհետը այն համարվելով կոպիտ մոտեցում իրականության, շատ հարմար էր իր մոդելի շարադրմանը։ Իր համար գլխավոր առաջադրանքը ոչ թե  հարաբերական գների բացատրություննէր, այլ այնպիսի օրենքների սահմանումը, որոնք կկառավերն արտադրանքների բաշխումը հիմնական դասերի միջև։
Ռիկարդոյի արժեքի տեսության հիմնական դրույթներն են
Փոխանակյին արժեքը կախված է ոչ միային ապրանքի քանակից և որակից, այլւ ապրանքի հազվագյուտությունից։ Խոսելով բնական և շուկայական արժեքների մասին Ռիկարդոն գրել է «Բայց եթե մենք ընդունում աշխատանքը որպես ապրանքի արժեքի հիմա, ապա դրանից դեռ չի ենթադրվում որ մենք բացառում ենք  իրական և շուկայական արժեքների պատահական և ժամանակավոր  շեղումը իրենց սկզբնական և իրական արժեքներից». Գների մակարդակի վրա ծախսաց կենդանի աշխատանքի հետ զուգահեռ ազդում է նաև առարկայացման աշխատանքը, այսինքն «այդ աշխատանքին նպաստող միջոցների, գործիքների  և կառույցի համար տարված աշխատանքը». Ապրանքի փոխանակման արժեքը կախված չէ աշխատողների աշխատավարձի փոփոխությունից, փոփոխվում է միայն արտադրանքի արժեքի ավելացման  և աշխատավարձերի միջև առկա հարաբերակցությունը։ Աշխատանքի գնի (աշխատավարձի) բարձրացումը  անհնար է առանց շահույթի համապատասխան նվազեցման Փողը, ինչպես ապրանքները, իրենց արժեքի իջեցման դեպքում պայմանավորում են աշխատվարձի անհրաժեշտ բարձրացումը, որն էլ իր հերթին բերում է ապրանքի գնի բարձրացմանը Փողը, որպես բոլոր քաղաքակիրթ բոլոր երկրների հիմնական փոխանակման միջոց «Բաշխվում է այդ երկրների մեջ որոշակի համաչափություններով, որոնք փոփոխվում են առևտրի և տեխնիկայի ցանկացած կատարելագործման և հացի ու աճող բնակչությանն կյանքին անհրաժեշտ իրերի հայթհայթման դժվարությունների ավելացման հետ». Ապրանքների փոխանակային արժեքների մակարդակը հակադարձ համեմատական է իրենց արտադրմանը հիմնական կապիտալի օգտագործման հետ,  այսինքըն հիմնական կապիտալի աճի դեպքում փոխանկման արժեք կնվազի"
Կապիտալի տեսություն
Ըստ Ռիկարդոյի կապիտալը «Երկրի հարստության մի մասն է, որը օգտագործվում է արտադրության մեջ և կազմված է ուտելիքից, հագուստից, գործիքների, կոշտ նյութերից, մեքենաներից և այլնից ինչը անհրաժեշտ է աշխատամքը շարժման մեջ քցելու համար»։ Ներդրված կապիտալի վրա եկամտի անհավասարաչափ բաշխման  պատճառով վերջինս  անցնում է մի զբաղմունքից մյուսին։
Աշխատավարձի տեսություն
Աշխատանքը ունի բնական և շուկայական արժեք։
Շատ պատմաբաններ ենթադրում են, որ Ռիկարդոյի տեսությունները աշխատավարձի մասին ձևավորվել են իր ընկեր Թ․ Մալթուի հայացքների ազդեցությամբ։
Ռիկարդոն կանխատեսեց, որ որ աշխատավարձի բարձրացման դեպքում, աշխատողները ավելի շատ երեխաներ են ունենում և արդյունքում  աշխատավարձը կիջնի այն պատճառով, որ աշխատողների քանակը ավելի արագ կաճի, քան նրանց պահանջարկը։
Շուկայական տնտեսության մեջ գործազրկությունը անհնար է, քանի որ պահանջվածից ավել բնակչությունը վերանում է։ Սա է Ռիկարդոյի  աշխատավարձի «երկաթե» օրենքի էությունը։
Գումարի տեսություն
Ռիկարդոյի տեսակետը գումարի տեսության վերաբերյալ հիմնվում էր ոսկու ստանդարտի ձևավորման առանձնահատկությունների վրա։ Դրանով հանդերձ «ոչ ոսկին, ոչ այլ ապրանք չեն կարող հավերժ լինել չափման բացարձակ արժեք բոլոր իրերի համար»։ Ռիկարդոն կողմնակից էր գումարի քանակական տեսությունը։
Բորիսովկա (գյուղ, Դիկանկայի շրջան)
Բորիսովկա (Борисівка), գյուղ Ուկրաինայի Պոլտավայի մարզի Դիկանկայի շրջանում։ Հիմնադրվել է 1867 թվականին։
2001 թվականի տվյալներով Բորիսովկա գյուղում բնակվում էր 64 մարդ։ Բնակավայրը զբաղեցնում է 0,344 կմ² տարածք։ Բնակչության խտությունը կազմում էր 186,05 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Դիկանկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1867 թվականին հիմնադրված բնակավայրեր
Ռուսկայա Կուչավա
Ռուսկայա Կուչավա (Руська Кучава), գյուղ Ուկրաինայի Անդրկարպատյան մարզի Մուկաչևոյի շրջանում։
2001 թվականի տվյալներով Ռուսկայա Կուչավա գյուղում բնակվում էր 89 մարդ։ Բնակավայրը զբաղեցնում է 0,368 կմ² տարածք։ Բնակչության խտությունը կազմում էր 241,85 մարդ/կմ²։
Արտաքին հղումներ
Կատեգորիա:Ուկրաինայի Անդրկարպատյան մարզի Մուկաչևոյի շրջանի բնակավայրեր Կատեգորիա:Ուկրաինայի գյուղեր
Կոշտաշ
Կոշտաշ, գյուղ Արևելյան Հայաստանում, Կարսի մարզի Արդահանի գավառում։ Գտնվում է Արդահան քաղաքից հարավ֊արևմուտք ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևելյան Հայաստանի գյուղեր
Գարեգին Եսայան
Գարեգին Լևոնի Եսայան, հայ խորհրդային քաղաքական գործիչ։ ԽՄԿԿ անդամ (1919)։
1919 թվականին ավարտել է Գանձակի գիմնազիան։ 1920-1921 թվականներին աշխատել է Ադրբեջանի ԼԿԵՄ ԿԿ-ի կազմբաժնի վարիչ, 1921-1923 թվականներին՝ Հայաստանի ԼԿԵՄ ԿԿ-ի քարտուղար, ապա ՀԿԿ ԿԿ-ի հրահանգիչ։ 1925-1930 թվականներին վարել է կուսակցական «պատասխանատու» աշխատանքներ։ 1930-1931 թվականներին սովորել է Մոսկվայի գյուղատնտեսական գիտահետազոտական ինստիտուտի ասպիրանտուրայում։ 1931-1932 թվականներին եղել է ՀԽՍՀ Պետպլանի նախագահ, 1932-1933 թվականներին՝ ՀԽՍՀ հողագործության ժողկոմ, 1933-1935 թվականներին՝ Ղամարլուի ՄՏԿ քաղբաժնի պետ, 1935-1937 թվականներին՝ ՀԿԿ Ղամարլուի շրջկոմի առաջին քարտուղար, 1937 թվականին՝ ՀԽՍՀ ժողտնտխորհի նախագահի տեղակալ։ 1932-1937 թվականներին ընտրվել է ՀԿԿ Կենտկոմի բյուրոյի անդամ։
Ռեմբրանդտ լուսանկարչական տուն
Ռեմբրանդտ լուսանկարչական տունը 19-րդ դարի վերջին - 20-րդ դարի սկզբին Բաքվում գործող լուսանկարչական տներից մեկը։
Գտնվել է Տորգովայա փողոցում։ Լուսանկարչական տան ղեկավարն էր Պ. Բաբայանը։ 1898-1899 թթ-ին «Ռեմբրանդտ»-ին շնորհվել է Բելգիական գեղարվեստական ցուցահանդեսի ոսկե մեդալ։
Բաբայանն ազգությամբ հայ էր՝ Բաքվում գործող ազգությամբ հայ բազմաթիվ լուսանկարիչներից մեկը։
Հղումներ
Կատեգորիա:Բաքվի շենքեր և կառույցներ Կատեգորիա:Ադրբեջանահայ լուսանկարչական տներ
Շաբանովո (գյուղ, Պոչինկովսկի շրջան)
Շաբանովո (Шабаново), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Պոչինկովսկի շրջանի բնակավայրեր
Սուրբ Աստվածածին եկեղեցի (Համադան)
Սուրբ Աստվածածին, հայ առաքելական եկեղեցի Իրանի Համադան քաղաքում։ Պատկանում է Մեծի Տանն Կիլիկիո կաթողիկոսության Թեհրանի թեմին։ Գտնվում է Էքբատան փողոցի վրա։
Պատմություն
Համադանում առաջին հայերի հաստատման մասին տեղեկությունները 7-րդ դարի են. Հայաստանի երկրորդ բաժանումից (591) տասներկու տարի անց Սասանյան Պարսկաստանի շահ Խոսրով Բ Փարվեզի զորքերը գրավում են հայկական Կարին (Էրզրում) քաղաքը և հայ բնակիչների մի մասին գաղթեցնում Համադան ։ Դրանից ուղիղ մեկ հազարամյակ անց՝ 1603 թվականին, Սեֆյան Պարսկաստանի շահ Աբբաս I Սեֆին Արևելյան Հայաստանի հայերին բռնագաղթեցնում է Իրանի կենտրոնական քաղաքներ, այդ թվում՝ Համադան։ Նրանք հաստատվում են քաղաքի պատմական կենտրոնում՝ մարա-պարսկական երեքհազարամյա Էքբատան քաղաքում։ 1676 թվականին կառուցվում է քաղաքի առաջին եկեղեցին՝ սուրբ Աստվածածինը։ Այն կառուցվել է ոչ միայն քաղաքի, այլև շրջակա հայկական գյուղերի՝ Անուջի (Անվաջ), Դեհզունայի, Դասումաբադի, Շավարինի (Շահվերան) բնակիչների համար։ Այս քաղաքում են ծնվել Աստվածատուր Ա կաթողիկոսը, Հովսեփ Էմինը, Հովսեփ Միրզայանը և ուրիշներ։
Սուրբ Աստվածածին եկեղեցին 19-րդ դարում վերանորոգվել է։ Դա կապված էր հայ բնակչության աճի հետ. 20-րդ դարի սկզբին հայերի թիվը հասնում է 820-ի, բացվում է առաջին հայկական դպրոցը ։ Հայերն ունեցել են ևս մեկ՝ ավետարանական սուրբ Ստեփանոս-Գրիգոր եկեղեցին ։ Դա կապված էր տեղի մի քանի ավետարանական ընտանիքների հետ ։ Վերջին հայկական գյուղի բնակիչները 1946 թվականին գաղթել են Հայաստան, իսկ Համադան քաղաքում նախքան իսլամական հեղափոխությունը մնացել էր 16 ընտանիք։ Այսօր Համադանում հայեր չկան ։ 1998 թվականին եկեղեցին գրանցվել է Համադանի մշակութային հուշարձանների ցանկում՝ 2237 թվի տակ ։
Ճարտարապետություն
Եկեղեցին բազիլիկ կառույց է, վերակառուցվել է 19-րդ դարում՝ Ղաջարիների դարաշրջանում, վերանորոգվել 1936 թվականին ։ Արտաքինից պատերը աղյուսով են կառուցվել, ներսից շինությունը գաջված է։ Սուրբ Աստվածածինը եզակիներից է, որի խորանում դրված է Հիսուս Քրիստոսի՝ խաչով նկարը։ Հյուսիսային ու հարավային պատերին կա 5-ական պատուհան, ևս երկուսը և գլխավոր մուտքը արևմուտքում են։ Գմբեթավոր զանգակատունը մուտքի վերևում է կառուցված։
Ծանոթագրություններ
Աստվածածին Աստվածածին Աստվածածին
Աստերոիդների ցանկ (67201-67300)
Աստերոիդների ցանկ (67101-67200) * Աստերոիդների ցանկ * Աստերոիդների ցանկ (67301-67400)
ԽՍՀՄ երաժշտական ֆոնդ
ԽՍՀՄ Երաժշտական ֆոնդ, ԽՍՀՄ կոմպոզիտորների միությանն առընթեր կազմակերպություն։ Հիմնադրվել է 1939 թվականին։ Նպատակն է եղել աջակցել կոմպոզիտորնևրի և երաժշտագետների ստեղծագործական աշխատանքին, բարելավել նրանց նյութակենցաղային պայմանները։ Հրատարակել և պրոպագանդել է կոմպոզիտորների երկերը, հիմնել ստեղծագործական տներ, կազմակերպել հեղինակային համերգներ, ստեղծագործական գործուղումներ են։
Կատեգորիա:ԽՍՀՄ պատմություն Կատեգորիա:Երաժշտության պատմություն
Բինաձոր
Բինաձոր, գետ Հայաստանի Լոռու մարզում, Մաշավեր գետի աջ օժանդակը։ Սկիզբ է առնում Պահապան լեռան հյուսիսային լանջից և Գոգավան գյուղից 1 կմ հյուսիս–արևելք դուրս է գալիս ՀՀ սահմաններից։ Երկարությունը 20 կմ է, ՀՀ տարածքում՝ 5 կմ ։
Բորոդայ
Բորոդայ (Бородаї), գյուղ Ուկրաինայի Պոլտավայի մարզի Դիկանկայի շրջանում։
Բինաձոր
Ծանոթագրություններ
Կատեգորիա:Լոռու մարզի գետեր Կատեգորիա:Մաշավեր գետի վտակներ Կատեգորիա:Վրաստանի գետեր
Բորոդայ
Արտաքին հղումներ
Կատեգորիա:Ուկրաինայի Պոլտավայի մարզի Դիկանկայի շրջանի բնակավայրեր Կատեգորիա:Ուկրաինայի գյուղեր
Հյուսիսիսրայելական թագավորություն
Իսրայելի թագավորություն (ממלכת ישראל), հին հրեական թագավորություն, որը ըստ համաձայն Աստվածաշնչի հիմնադրել մ.թ.ա. XI դարում Շաուլ թագավորը։
Տես նաև
Կատեգորիա:Հին Իսրայելը և Հուդեան Կատեգորիա:Մերձավոր Արևելքի պատմական պետություններ Կատեգորիա:Իսրայելի պատմություն Կատեգորիա:Ասիայի պատմական միապետություններ
Տրանսակվա
Տրանսակվա (Transacqua), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում ։
Բնակչությունը կազմում է 1939 մարդ (2008), բնակչության խտությունը՝ 55 մարդ/կմ²։ Զբաղեցնում է 35 կմ² տարածք։ Փոստային ինդեքս՝ 38054։ Հեռախոսային կոդ՝ 0439։
Ծանոթագրություններ
Կատեգորիա:Իտալիայի բնակավայրեր
Էդուարդ Սիմոնյանց
Էդուարդ Գրիգորի Սիմոնյանց, հայ քաղաքական և ռազմական գործիչ, գեներալ-մայոր։ ՀՀ Ազգային անվտանգության պետական վարչության պետ (1993-1994) ։
Կենսագրություն
Ավարտել է Գրոզնիի տեխնոլոգիական նավթային ինստիտուտը։ Մինչև 1990 թվականն իր մասնագիտությամբ աշխատել է Մոսկվայի և Հայաստանի ձեռնարկություններում՝ մանրէաբանության խնդիրներով։ 1990 թվականից տեղափոխվել է Հայաստանի ազգային անվտանգության համակարգ, եղել գլխավոր խորհրդականի առաջին տեղակալ (1991-1993)։ 1993-1994 թվականներին եղել է ՀՀ Ազգային անվտանգության պետական վարչության պետ։ 1994 թվականից ազգային անվտանգության համակարգում զբաղեցրել է տարբեր պաշտոններ, եղել է «Վարկած» վերլուծական խմբի ղեկավար, Մտավորականների ֆորումի ավագների խորհրդի անդամ, «Ազատագրված տարածքների պաշտպանություն» հասարակական նախաձեռնության հիմնադիր անդամ ։
Ծանոթագրություններ
Կատեգորիա:Հայաստանի անվտանգության մարմինների ղեկավարներ Կատեգորիա:Բնօրինակում անաղբյուր հոդվածներ
Համաշ
Համաշ, գյուղ Արևելյան Հայաստանում, Կարսի մարզի Արդահանի գավառում։ Գտնվում է Արդահան քաղաքից հյուսիս֊արևելք ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևելյան Հայաստանի գյուղեր Կատեգորիա:Թուրքիայի գյուղեր
Ուիլեմ Դեֆո
Ուիլյամ Դեֆո (Willem Dafoe, ), ամերիկյան թատրոնի և կինոյի դերասան։ Երկու անգամ եղել է «Օսկար»֊ի անվանակիր, նաև «Ոսկե գլոբուս»֊ի անվանակիր «Դասակ» և «Վամպիրի ստվերը» ֆիլմերում կատարած դերերի համար։ Իր դերերով առավել հայտնի է հետևյալ ֆիլմերում՝ «Սրբերը Բունդոկից», «Անգլիացի հիվանդը», «Հոթել «Գրանդ Բուդապեշտ» և «Սարդ մարդը»։
Կենսագրություն
Ուիլյան «Ուիլլեմ» Դեֆոն ծնվել է 1955 թվականի հուլիսի 22֊ին Էպլտոն քաղաքում՝ վիրաբույժ Ուիլյամ Ալֆրեդ Դեֆոյի և բուժքույր Մյուրել Իզաբելի ընտանիքում։ Դերասանն ունի անգլիական, շոտլանդական, իռլանդական, գերմանական, ֆրանսիական արմատներ։ Ընտանիքում ութ երեխաներից յոթերորդը միայն որոշեց ընտրել դերասանական կարիերան, մյուսները դարձան փաստաբան կամ բժիշկ։ Դերասանական կրթություն ստացել է Միլոիկի համալսարանում, իսկ հետո մեկնել շրջագայության «Թատրոն X» ավանգարդ թատրոնի հետ։ Չորս տարի Ամերիկայում և Եվրոպայում ճանապարհորդություններից հետո դառնում է «Կատարման խումբ» թատերական խմբի անդամ։
Կարիերա
Ամբողջ աշխարհում Դեֆոյին հայտնիություն բերեց Օլիվեր Սթոունի «Դասակ» ֆիլմը։ Զինվորական դրաման ճանաչվեց տարվա լավագույն ֆիլմը, իսկ Դեֆոն ստացավ իր առաջին «Օսկար»֊ը։ 1988 թվականին Դեֆոն խաղաց իր կարևորագույն դերերից մեկը՝ Հիսուսի դերը Մարտին Սկորսեզեի «Քրիստոսի վերջին գայթակղությունը» ֆիլմում։ 1980֊ական թվականների վերջին և 1990֊ական թվականների սկզբին Դեֆոն կատարեց ինչպես գլխավոր, այնպես էլ երկրորդական դերեր։ Աշխատել է այնպիսի ռեժիսորների հետ, ինչպիսիք են Ալան Փարքերը, Դեվիդ Լինչը, Վիմ Վենդերսը։
2001 թվականին դերասանը երկրորդ անգամ արժանացել է «Օսկար»֊ի։ Այս անգամ Մաքս Շրեկի «Վամպիրի ստվերը» ֆիլմում կատարած դերի համար։ Տեսնելով Դեֆոյի խաղը նրան հրավիրել են խաղալու «Սարդ֊Մարդը» ֆիլմում, որում նա խաղացել է Կանաչ Գոբլինի դերը։ Այդ դերը դարձել է դերասանի «այցեքարտերից» մեկը։ 2000֊ական թվականներին Դեֆոն աշխատել է այնպիսի ռեժիսորների հետ, ինչպիսիք են Աբել Ֆերարան, Վերներ Հերցոգը, Ուես Անդերսոնը, Լարս Ֆոն Տրիերը, Սպայկ Լին։
Ծանոթագրություններ
Կատեգորիա:Ամերիկացի դերասաններ Կատեգորիա:20-րդ դարի դերասաններ Կատեգորիա:Ամերիկացի սցենարիստներ Կատեգորիա:Ամերիկացի մոդելներ Կատեգորիա:Ամերիկացի կինոպրոդյուսերներ
Սոֆյա Պետրովնա
«Սոֆյա Պետրովնա» (Софья Петровна), 1989 թվականի խորհրդային ֆիլմ դրամա։ Ռեժիսորը Արկադի Սիրենկոն է, ֆիլմը ԽՍՀՄ-ում Մեծ ահաբեկչության ժամանակաշրջանի մասին է։ Նկարահանվել է Լիդիա Չուկովսկայայի համանուն պատմության հիման վրա՝ գրված 1939 թվականի փետրվարից մինչև 1940 թվականի նոյեմբեր։
Սյուժե
Լենինգրադի հրատարակչությունում աշխատող մեքենագրուհի Սոֆյա Պետրովնայի միակ որդին բռնաճնշվել է։ Նրա հրատարակչությունում բռնադատվել են ղեկավարները և շարքային աշխատակիցները։ Եվ Սոֆյա Պետրովնան սկսում է շրջել գրասենյակներով՝ փորձելով բացատրել, որ սխալ է տեղի ունեցել։
Պարգևներ
Դուշանբեում կայացած Հեռուստաֆիլմերի 12-րդ համամիութենական փառատոնին ստացել է մրցանակ` լավագույն դերասանուհի անվանակարգում (Աննա Կամենկովա) ։
Քննադատություն
Ըստ քննադատ Ս. Բակիսի` ֆիլմի ռեժիսորը և գլխավոր դերակատար Աննա Կամենկովան այնքան էլ լավ չեն հասկացել և չեն կարողացել իրականացնել էկրանավորված վեպի հեղինակի` Լիդիա Չուկովսկայայի գաղափարը։ «Կամենկովան խաղում է Սոֆյա Պետրովնայի դերն այնպես, որ թվում է, թե շատ լավ է. նա շատ լավ է խաղում մի խեղճ կնոջ դեր, որը չի կարողանում տանել իր վիշտը և, հետեւաբար, խելագարվում է։ Բայց եթե նայենք ըստ Չուկովսկայայի, ապա Սոֆյա Պետրովնան չի խենթանում։ <...> ... Այս Սոֆյա Պետրովնան, նա այդպիսի մարդ է. նրան պետք է, որ ամեն ինչ ճիշտ լինի։ <...> Եվ վերջում նա խելագարվում է ոչ թե «հեռավոր ճամբարներում» ինչ-որ տեղ անհետացած որդու հանդեպ սիրուց, այլ ուղեղում անհայտացող կարգուկանոնի հանդեպ սիրուց .:
Ծանոթագրություններ
Կատեգորիա:1989 ֆիլմեր Կատեգորիա:Խորհրդային դրամա ֆիլմեր
Ռուսկոե (գյուղ, Մուկաչևոյի շրջան)
Ռուսկոե (Руське), գյուղ Ուկրաինայի Անդրկարպատյան մարզի Մուկաչևոյի շրջանում։
2001 թվականի տվյալներով Ռուսկոե գյուղում բնակվում էր 916 մարդ։ Բնակավայրը զբաղեցնում է 1184 կմ² տարածք։ Բնակչության խտությունը կազմում էր 773,65 մարդ/կմ²։
Արտաքին հղումներ
Կատեգորիա:Ուկրաինայի Անդրկարպատյան մարզի Մուկաչևոյի շրջանի բնակավայրեր Կատեգորիա:Ուկրաինայի գյուղեր Կատեգորիա:1391 թվականին հիմնադրված բնակավայրեր
Տարոն Մարգարյան
Տարոն Անդրանիկի Մարգարյան, ՀՀ կուսակցական , պետական, քաղաքական գործիչ, Հայաստանի մայրաքաղաք Երևանի 11-րդ քաղաքապետ։ 2018 թվականի հուլիսի 9-ին Տարոն Մարգարյանը հրաժարական տվեց քաղաքապետի պաշտոնից , 2021 թվականից «Պատիվ ունեմ» դաշինքիվ ՀՀ ԱԺ պատգամավոր։
Թաղապետություն և վաղ կարիերա
2001-2003թթ.-ին աշխատել է ՀՀ կառավարությանն առընթեր անշարժ գույքի կադաստրի պետական կոմիտեի Նոր Նորքի տարածքային ստորաբաժանումում՝ որպես առաջատար մասնագետ, այնուհետև՝ բաժնի պետ։
2003 թ. նշանակվել է ՀՀ բնապահպանության նախարարության կենսառեսուրսների կառավարման գործակալության պետի տեղակալ։ 2005 թ.-ին՝ 27 տարեկանում, ընտրվել է Երևան քաղաքի Ավան համայնքի ղեկավար, 2008-ին վերընտրվել է նույն պաշտոնում։
Նրա պաշտոնավարման տարիներին Ավան համայնքը երկու տարի անընդմեջ ճանաչվել է ՀՀ լավագույն թաղային համայնք ։ 2009 թվականին ընտրվել է Երևանի ավագանու անդամ, ապա նույն տարում ընտրվել Երևանի քաղաքապետի առաջին տեղակալ ։
Երևանի քաղաքապետ
Տարոն Մարգարյանը Երևանի քաղաքապետի պաշտոնը զբաղեցրել է 2011 թվականի նոյեմբերի 15-ից՝ ընտրվելով Երևան քաղաքի ավագանու կողմից ՝ փոխարինելով հրաժարական տված Կարեն Կարապետյանին ։
2013 թվականին գլխավորել է Երևանի ավագանու ընտրություններում Հայաստանի Հանրապետական կուսակցության ցուցակը ՝ 2013 թ. «Ավելի լավ Երևան» կարգախոսով ։
Ամփոփելով 2013 թ.-ի մայիսի 5-ին կայացած ընտրության արդյունքները՝ ՀՀ ԿԸՀ-ն հայտարարեց, որ Երևանի ավագանու անդամներ են ընտրվել ՝ Հայաստանի Հանրապետական կուսակցության ընտրական ցուցակից՝ Երևանի ավագանու 42 անդամ, «Բարգավաճ Հայաստան» կուսակցության ընտրական ցուցակից՝ Երևանի ավագանու 17 անդամ, «Բարև Երևան» կուսակցությունների դաշինքի ընտրական ցուցակից՝ Երևանի ավագանու 6 անդամ ։
2018 թվականի հուլիսի 9-ին Տարոն Մարգարյանը հրաժարական տվեց ։
Հասարակական կարծիք
Տարոն Մարգարյանի ղեկավարման տարիներին առավել հաճախ քննադատության պատճառ են դարձել ճարտարապետական խնդիրները, մասնավորապես հին շենքերի քանդման դեպքերը, որոնցից կարելի է առանձնացնել Կենտրոնական ծածկած շուկայի (Փակ շուկա) կամ թիվ 1 տպարանի շենքի քանդումը ՝ պայթեցման եղանակով։ Վերջին դեպքում թեև կառույցի մասնավորեցումն ու շինարարության թույլտվությունը առկա է եղել մինչ Տարոն Մարգարյանի քաղաքապետ դառնալը, սակայն հանրությունը քաղաքապետարանին քննադատել է պայթեցումն ամեն գնով չկանխելու համար ։
Տարոն Մարգարյանը քաղաքացիների քննադատության թիրախում հաճախ է հայտնվել նաև տրանսպորտի չլուծված խնդրի, տրանսպորտի գնի բարձրացման դեմ բողոքի ակցիաների ընթացքում ։ 2013 թվականին տրանսպորտի սակագինը 150 դրամ դարձնելու որոշումը, սակայն, կասեցվել է քաղաքապետի համապատասխան ուղերձից հետո ։
2013 թ.-ից ի վեր Տարոն Մարգարյանը քննադատության է արժանացել նաև Երևան քաղաքում աղբահանության ոլորտում տարիներ շարունակ առկա խնդիրների համար, սակայն հիմնախնդիրը լուծվել է միջազգային մրցույթի իրականացմամբ, որում հաղթած լիբանանյան Սանիթեք ընկերությունը ստանձնել է Երևան քաղաքի աղբահանության իրականացման պարտավորությունը ։ «Սանիթեք» ընկերության աշխատանքի մեկնարկով Երևան քաղաքում հին աղբամանները փոխարինվել են նոր աղբամաններով , աղբահանությունը սկսել է իրականացվել ժամանակակից տեխնիկական միջոցներով 24 ժամյա աշխատանքային ռեժիմով։ Որպես աղբահանության հիմնախնդրի երկրորդ փուլի մեկնարկ քննարկվում է նոր աղբավայրի կառուցման հարցը ։
Տարոն Մարգարյանի պաշտոնավարման առաջին տարիներին բազմաթիվ բողոքի ակցիաներ են տեղի ունեցել 4-րդ կարգի վթարայնության շենքերում ապրող բնակիչների կողմից, ովքեր բարձրաձայնել են իրենց խնդրի մասին քաղաքապետարանի և կառավարության շենքերի առջև ։ 2015թ.-ի դեկտեմբեր ամսին քաղաքապետ Տարոն Մարգարյանը Սիսակյան 3, Նոր-Արեշ 35 փողոց 127/1 և Արցախի փողոցի 4 նրբանցքի 10/2 հանրակացարանային շենքերում ապրող բնակիչներին հանձնել է նոր բնակարանների բանալիներ ։ Վերջինս 4-րդ կարգի վթարային շենքերում ապրող ընտանիքների վերաբնակեցման ծրագրի վերջին փուլն էր։ Վերաբնակեցման ամբողջ ծրագրի արդյունքում ընդհանուր առմամբ 650 ընտանիքներին նոր բնակարաններ են հանձնվել։ Վերաբնակեցվել են հետևյալ հասցեներում բնակվող վթարային շենքերի բնակիչները՝ 4- Բաղրամյան 4-րդ նրբանցք հ.15, Բրյուսով փող. հ. 66 հանրակացարան, Արցախի 4-րդ նրբանցքի հ. 10/5 և 10/2 հանրակացարանները։
Տարոն Մարգարյանը մի շարք լրատվամիջոցների քննադատության թիրախում է հայտնվել նաև բանակում ծառայած չլինելու համար ։ Վերջինս, սակայն, ազատվել է պարտադիր զինվորական ծառայությունից մինչև համալսարանն ավարտելը արդեն 3 երեխա ունենալու հանգամանքով պայմանավորված ։
Ընտանիք և անձնական կյանք
Հայաստանի նախկին վարչապետ Անդրանիկ Մարգարյանի միակ որդին ամուսնացած է Գոհար Սարգսյանի հետ, ով ՀՀ ԱԺ նախկին պատգամավոր Ռոբերտ Սարգսյանի քույրն է։ Ունի 6 զավակ՝ 5 որդի և 1 դուստր։ Ընտանիքը հիմնականում հանրային գործունեություն չի ծավալում, իսկ կինը՝ Գոհար Սարգսյանը ամեն տարի մայրության և գեղեցկության տոնին այցելում է ծննդատներ և նվերներ բաժանում մայրացած կանանց ։
Ֆինանսական կարողություն
Համաձայն Բարձրաստիճան պաշտոնատար անձանց էթիկայի հանձնաժողով ներկայացրած հայտարարագրի՝ 2016 թվականի դրությամբ Տարոն Մարգարյանն ունի 250 մլն դրամ, 50 հազար ԱՄՆ դոլար և 50 հազար եվրո ։ Ըստ տարբեր աղբյուրների, Տարոն Մարգարյանը բնակվում է Ավան վարչական շրջանում գտնվող իր առանձնատանը ։
Հասարակական գործունեություն և բարեգործություն
2005թ.-ից ֆուտբոլի ֆեդերացիայի  գործկոմի անդամ և Մասսայական ‎ֆուտբոլի կոմիտեի նախագահ է ։
2010 թվականին  ընտրվել է ԵԿՄ վարչության անդամ, 2012 թ. փետրվարի 18-ին կայացած ԵԿՄ 9-րդ համագումարում, ապա նաև 2014 թ. փետրվարի 15-ին կայացած ԵԿՄ 10-րդ համագումարում՝ վերընտրվել է։
2012 թվականից ԵՃՇՊՀ խորհրդի նախագահն է։ Նույն համալսարանում էլ սահմանել է «Անդրանիկ Մարգարյանի անվան» կրթաթոշակ, որը շնորհվում է ամեն տարի։ 2014 թվականից հանդիսանում է Երևանի շախմատի ֆեդերացիայի նախագահ և այդ առիթով կառուցել է արդեն թվով 11 նոր շախմատի դպրոցներ Երևանի բոլոր վարչական շրջաններում ։
Ծանոթագրություններ
Կատեգորիա:1978 ծնունդներ Կատեգորիա:Ապրիլի 17 ծնունդներ Կատեգորիա:Երևան քաղաքում ծնվածներ Կատեգորիա:Հայ քաղաքական գործիչներ Կատեգորիա:ՀՀԿ անդամներ Կատեգորիա:«Հայրենիքին մատուցած ծառայությունների համար» 2-րդ աստիճանի մեդալակիրներ Կատեգորիա:Անանիա Շիրակացու մեդալակիրներ Կատեգորիա:Տնտեսագիտության թեկնածուներ Կատեգորիա:Գարեգին Նժդեհ մեդալակիրներ Կատեգորիա:«Հայրենիքին մատուցած ծառայությունների համար» 1-ին աստիճանի մեդալակիրներ Կատեգորիա:Հայ պետական գործիչներ
Քնուդ Բուլ
Քնուդ Գելմույնդեն Բուլ (Knud Geelmuyden Bull, ), նորվեգական ծագմամբ ավստրալիացի նկարիչ, այդ երկրի գեղանկարչության առաջատարներից և բնանկարային ուղղության հիմնադիրներից մեկը ։
Նորվեգացի կոմպոզիտոր Ուլե Բուլի և ճարտարապետ Գեորգ Բուլի եղբայրն է ։
Աքսոր Ավստրալիա
Չունենալով մշտական զբաղմունք՝ նա զբաղվում էր թղթադրամների կեղծմամբ և 1845 թվականին ձերբակալվեց Լոնդոնում (նրան մատնեց փորագրողը, որի մոտ պատվիրել էր տպագրման կաղապարներ) ։ Դատի ժամանակ նա իրեն մեղավոր ճանաչեց 100 ֆունտանոց թղթադրամների կեղծման մեջ (մեկ այլ տարբերակում՝ նորվեգական փողի 100-անոց արժեթղթի մեջ) և դատապարտվեց Ավստրալիայում 14 տարվա տաժանակիր աշխատանքի ։ 1846 թվականի մայիսին 1900 տաժանակիրների հետ նա բանտային նավով ուղարկվեց հարավային կիսագունդ ։ Նավակողի վրա նրան թույլ էիրն տալիս նկարել, հենց այդ ժամանակ նա ստեղծեց իր առաջին նկարները, որոնցում Ավստրալիան էր՝ «Մադեյրայի մոտակայքում նավակողին» և «Վաթեռլո» նավի խորտակումը Քեյփթաունում 1842 թվականին»։
Նկարչական գործունեություն Ավստրալիայում
Եվրոպայում նա գրեթե անհայտ էր մինչ 1999 թվականին նորվեգացի գրող Ռագնար Կվամի «Straffen» («Պատիժ») գրքի լույս ընծայելը։ Օսլոյի թանգարանում պահպանվում է նրա միայն մեկ նկար։
Աղբյուրներ
Կատեգորիա:Ավստրալիացի նկարիչներ Կատեգորիա:Նորվեգացի նկարիչներ
Շաբանովո (գյուղ, Սմոլենսկի շրջան)
Շաբանովո (Шабаново), գյուղ Ռուսաստանի Սմոլենսկի մարզի Սմոլենսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սմոլենսկի շրջանի բնակավայրեր
Չեկանո
Չեկանո (Ceccano), կոմունա Իտալիայում, գտնվում է Լացիո շրջանում՝ Ֆրոզինոնե պրովինցիայում։
Բնակչությունը կազմում է 22 469 մարդ (2004), բնակչության խտությունը՝ 371 մարդ/կմ²։ Տարածքը կազմում է 60 կմ²։ Փոստային ինդեքս՝ 03023։ Հեռախոսային կոդ՝ 0775։
Բնակավայրի հովանավոր սուրբն է Հովհաննես Մկրտիչը։ Տոնը նշվում է ամեն տարի հունիսի 24-ին։
Սպիտակափոր դռլոն
Սպիտակափոր դռլոն (Pterocles alchata), դռլոնների ընտանիքի թռչուն։ Պատահական չվահյուր է։ Մարմնի երկարությունը 31-39 սմ է, թևերի բացվածքը՝ 54-65 սմ։ Մարմինը ներքևից սպիտակ է, պոչի կենար, փետուրները՝ երկար։ Բնադրման շրջանում արուի դիմային մասը նարնջագույն է, ակնաշերտը և կզակը՝ սև, կրծքին կա նարնջավարդագույն շերտ։ Մարմինը վերևից կանաչավուն է՝ դեղին պտերով։ Էգի մարմինը վերևից բաց դարչնագույն-դեղին է՝ սև ու մոխրագույն մարմարյա նախշերով։
Սնվում է հիմնականում բույսերով։ Կենսակերպն ուսումնասիրված է մասնակի։
Կատեգորիա:Թռչուններ Կատեգորիա:Կենտրոնական Ասիայի թռչուններ
Քրիստոֆեր Լլոյդ
Քրիստոֆեր Ալեն Լլոյդ (անգլ.՝ Christopher Allen Lloyd, ), ամերիկացի դերասան։ Հանդիսատեսին առավել հայտնի է «Հետ դեպի ապագա» եռապատումով (Դոկտոր Էմմետ Բրաուն), «Ով է դավել Ռոջեր նապաստակին» (Դատավոր Դում) «Ադամսների ընտանիքը» և «Ադամսների ընտանեկան արժեքները» (Հորեղբայր Ֆեստեր), «Իմ քեռին մարսեցի է» (Քեռի Մարտին) ֆիլմերով։
Լլոդյը սկզբնական ճանաչման է արժանացել 1980-ականներին ամերիկյան հեռուստատեսություններում ցուցադրվող «Տաքսի» կոչվող հեռուստասերիալում հանդես գալով։
Բացի ֆիլմերում հանդես գալուց, Լլոյդը հաճախ կատարում է ձայնավորումներ անիմացիոն ֆիլմերի և համակարգչային խաղերի համար։
Հաղթել է թվով երեք «պրայմ-թայմ Էմմի», «մեկ անկախ ոգու մրցանակ», ինչպես նաև երկու անգամ առաջադրվել է «Սատուրն» և մեկ անգամ «Էմմի» առավոտյան մրցանակի։
Ծանոթագրություններ
Կատեգորիա:1938 ծնունդներ Կատեգորիա:Ամերիկացի դերասաններ Կատեգորիա:20-րդ դարի դերասաններ Կատեգորիա:Ամերիկացի հեռուստատեսային դերասաններ Կատեգորիա:Հնչյունավորողներ Կատեգորիա:Ամերիկացի կինոդերասաններ Կատեգորիա:Ամերիկացի տղամարդ թատերական դերասաններ
Մերեդիս
Մերեդիս, գյուղ Արևելյան Հայաստանում, Կարսի մարզի Արդահանի գավառում։ Գտնվում էր Չլդըր լճից արևմուտք։
Բնակչություն
1907 թվականին ուներ 237 թուրք բնակիչ ։
Գավրոնցի
Գավրոնցի (Гавронці), գյուղ Ուկրաինայի Պոլտավայի մարզի Դիկանկայի շրջանում։
2001 թվականի տվյալներով Գավրոնցի գյուղում բնակվում էր 69 մարդ։ Բնակավայրը զբաղեցնում է 3115 կմ² տարածք։ Բնակչության խտությունը կազմում էր 22,15 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Դիկանկայի շրջանի բնակավայրեր Կատեգորիա:Ուկրաինայի գյուղեր
Հնդկաստանի զինանշան
Հնդկաստանի զինանշանն (գերբ) իրենից ներկայացնում է «առյուծների խոյակի» պատկեր, որը գտնվում է Սարնաթում՝ Աշոկայի սյան վրա։
Բնօրինակում չորս առյուծ կանգնած են մեջք մեջքի՝ բարձրացած խճանկարներով խոյակի վրա, որին պատկերված է փիղ, քառատրոփ ձի, ցուլ և առյուծ՝ առանձնացված զանգակաձև լոտոսի վրա տեղակայված անիվներով։ Սյան խոյակը զարդարված է նաև արդարության անիվով, որը կոչվում է Դհարմա Չակրա։ Չորրորդ առյուծը գտնվում է քանդակի հակառակ կողմում և հետևաբար զինանշանի վրա պատկերված չէ։ Մ.թ.ա. 3–րդ դարի կեսերին Աշոկա Արքան կանգնեցրեց խոյակով մի սյուն, որ նշի այն տեղը, որտեղ Բուդդան (Սիդհարթա Գաութամա) առաջին անգամ ուսուցանել է դհարման և որտեղ հիմնադրվել է խոշորագույն բուդդայական սանգհան (համայնքը)։
Բուդդայականության մեծ նվիրյալ Ջավահարլալ Ներուի պնդմամբ 1950 թվականի հունվարի 26-ին, երբ Հնդկաստանը դարձավ հանրապետություն, հենց այս քանդակի պատկերն ընդունվեց որպես երկրի պետական զինանշան։
Զինանշանը խորհրդանշում է ժողովուրդ, որը խիզած է, ուժեղ, խելամիտ և վախեցնում է հակառակորդին։ Խոյակի վրայի չորս կենդանիները խորհրդանշում են հորիզոնի չորս կողմերը. առյուծ՝ հյուսիս, փիղ՝ արևելք, ձի՝ հարավ, ցուլ՝ արևմուտք (զինանշանի վրա երևում են միայն ձին և ցուլը)։ Ամբողջովին ծաղկած լոտոսն ունի կյանքի աղբյուրի իմաստ։ Խոյակից ներքև դևանագարիով գրված է सत्यमेव जयते (Satyameva Jayate, «Միայն ճշմարտությունն է հաղթում»)։ Այս խոսքերը սանսկրիտով գրված Մունդակա ուպանիշադից է։
Հնդկաստանի նախկին զինանշանները.
Կատեգորիա:Զինանշաններ ըստ երկրի
Միջատաբանությունը Հայաստանում
Միջատները Հայաստանում
Հանրապետության ֆաունայում միջատները կազմում են անողնաշար կենդանիների տեսակային բազմազանության 90 %-ը՝ շուրջ 15-16 հազար տեսակ։ Ոաումնասիրվել են գիտության ու տնտեսության համար ուշագրավ միջատների տարբեր խմբեր՝ Գ. Ավագյանը՝ ուղղաթևները, Ն. Ակրամովսկին՝ ճպուռները, Մ. Տեր-Գրիգորյանը՝ կոկցիդները, է. Ակրամովսկայան՝ կիսակարծրաթևները, Ս. Վարդիկյանը և Ռ. Հարությունյանը՝ թիթեռները, Հ. Ավետյանը, Ե. Հերթևցյանը և Գ. Առաքելյանը՝ թաղանթաթևները, Հ. Տերտերյանը, Վ. Հովհաննիսյա նը և Լ. Միրումյանը՝ երկթևները։ Միջատների ուսումնասիրության արդյունքները հրատարակվել են «Հայաստանի ֆաունայի» առանձին հատորներում։ Առավել խորությամբ ուսումնասիրվել են (Ա. Ռիխտեր, Ն. Պլավիլշչիկով, Մ. Տեր-Մինասյան, Ս. Յաբլոկով Խնձորյան, Մ. Քալաշյան, Մ. Մարջանյան) բզեզները։
Որդան կարմիրի հետազոտություններ
Հայաստանի Խորհրդային Սոցիալիստական Հանրապետությունում միջատաբանության զարգացման բնագավառում ունեցած ավանդի համար 1985 թվականին Ս. Յաբլոկով-Խնձորյանն արժանացել է Հայաստանի Խորհրդային Սոցիալիստական Հանրապետության Պետական մրցանակի։ Ռ. Սարկիսովը, Ն. Մկրտչյանը, Ա. Սլտումյանը, Վ. Զախարյանը մանրակրկիտ ուսումնասիրել են Արարատյան հարթավայրի բնաշխարհիկ արարատյան որդան կարմիրը, մշակել են փակ գրունտում նրա բազմացման եղանակները։ Ինստիտուտի ներկայացրած առաջարկությունների հիման վրա, որդան կարմիրի պահպանման նպատակով, 1978 թվականին Հայաստանի Խորհրդային Սոցիալիստական Հանրապետության Նախարարների խորհրդի որոշմամբ Հոկտեմբերյանի շրջանում (այժմ՝ Արմավիրի մարզ) ստեղծվել է արգելավայր (200 հա)։
Վնասատու միջատների դեմ ուղղված հետազոտություններ
Կենսաբանության ինստիտուտում Ս. Սարգսյանը, Ա. Ազիզյանն աշխատանքներ են կատարել նաև հանրապետության պտղատու մշակաբույսերի վնասատուի՝ խնձորենու պտղակերի դեմ գենետիկական պայքարի ուղղությամբ։ Միջատների ֆաունայի գնահատման աշխատանքների հիման վրա բացահայտվել են բազմաթիվ վտանգված տեսակներ, որոնցից 139-ն ընդգրկվել են «Հայաստանի Հանրապետության կենդանիների Կարմիր գրքում» (2010)։ ՀԳԻ-ում զբաղվել են լվիճների կենսաբանության հարցերով։ Համաճարակաբանության, վիրուսաբանության և բժշկական մակաբուծաբանության ինստիտուտում պարզաբանվել են մալարիային և ոչ մալարիային մոծակների տեսակային կազմերը, նրանց տարածվածությունն ու կենսաբանությունը։ Հակաժանտախտային կայանում (այժմ՝ ՀՀ Առողջապահության նախարարության հատուկ վտանգավոր վարակների կանխարգելման կենտրոն) աշխատանքներ են կատարվել լվերի տեսակային կազմի և նրանց կենսաբանության վերաբերյալ։
Ողնաշարավորների ֆաունայի ուսումնասիրություններ
Ողնաշարավորների ֆաունան ուսումնասիրել են Կենդանաբանության, Բույսերի պաշտպանության ինստիտուտներում, Հակաժանտախտային կայանում, Երևանի Պետական համալսարանի և Մանկավարժական համալսարանի կենդանաբանության ամբիոններում, Սևանի ջրակենսաբանական կայանում և Երևանի կենդանաբանական այգում։ Ֆաունայի հետազոտությունների հիման վրա պարզաբանվել է (Ս. Դալ, Տ. Սոսնին, Ա. Լյայստեր, Ս. Չեռնով, Ա. Գումիլևսկի, Մ. Դադիկյան, Մ. Արամյան, Ն. Մարգարյան, Բ. Մարտիրոսյան, Ս. Պապանյան, U. Աղասյան, է. Յավրույան, Բ. Գաբրիելյան, Ս. Պիպոյան) ողնաշարավոր կենդանիների տեսակային կազմը, որը ներկայումս ընդգրկում է 535 տեսակ, այդ թվում՝ կաթնասուններ՝ 83, թռչուններ՝ 353, սողուններ՝ 53, երկկենցաղներ՝ 7, ձկներ՝ 39։ Կենսաբանության ինստիտուտում բազմակողմանիորեն ուսումնասիրվել են ինչպես վնասակար, այնպես էլ որսարդյունագործական և այլ կենդանիների՝ պահպանման ենթակա տեսակների էկոլոգիական առանձնահատկություններն ու քանակության շարժը։ Առաջին անգամ Հ. Դարևսկին բացահայտել և Ֆ. Դանիելյանի հետ ուսումնասիրել է ժայռային մողեսի կուսածնության երևույթը։ Սկյուռանմանների, սմբակավորների և կզաքիսների վազքի ու ցատկի կենսամեխանիկայի ուսումնասիրությամբ բացահայտվել են ֆիլոգենետիկ մեծ նշանակություն ունեցող մորֆոֆունկցիոնալ մի շարք օրինաչափություններ և դրանց պատճառները (Պ. Ղամբարյան)։ Կ. Այրումյանն ուսումնասիրել է դաշտամկների ներպոպուլացիոն մեխանիզմների կար գավորման հարցերը։ Ա. Անտոնյանն աշխատանքներ է կատարել հանրապետությունում անհետացման վտանգի տակ հայտնված վայրի ոչխարի (մուֆլոն) և բեզոարյան այծի պահպանության ուղղությամբ։ Ա. Աղասյանը, Ն. Մարգարյանը, Կ. Աղաբաբյանը, Մ. Ղասաբյանը, է. Յավրույանը, Ֆ. Դանիելյանը կա տարել են հանրապետության կենդ, աշխարհի՝ կաթնասունների, սողունների, երկկենցաղների և ձկների պոպուլացիոն, տեսակային ու լանդշաֆտային բազմա զանության գնահատման աշխատանքներ՝ ֆաունայի եզակի և տիպիկ բնական համալիրներն ու օբյեկտները, դրանց գենոֆոնդը պահպանելու նպատակով։
Առաջարկություններ են արվել վերանայելու գոյություն ունեցող ԲՀՊՏ-ների սահմանները և ստեղծելու նորերը։ Պարզաբանվել են որոշ կարգաբանական խմբերի ձևավորման առանձնահատկությունները, ֆիլոգենետիկ կապերը, էվոլյուցիոն և կարգաբանական մի շարք վիճելի հարցեր։ Ողնաշարավոր կենդանիների ֆաունայի պատմության (պալեոլիթից մինչև միջին դարեր) ուսումնասիրությամբ զբաղվել է Ս. Մեժլումյանը։ Աշխատանքները շարունակել է Ն. Մանասերյանը. ամփոփել է Հայաստանի կաթնասունների ֆաունայի վերաբերյալ բազմամյա ուսումնասիրությունների արդյունքները և ի մի բերել հետազոտվող տարածքի անտիկ ու միջնադարյան ավելի քան 80 հնագիտական հուշարձանների պեղումներից հայտնաբերված բազմաքանակ (շուրջ 24 հազար) ոսկրային մնացորդների հետազոտությունների արդյունքները, ըստ որի՝ հոլոցենյան ֆաունայում եղել է ողնաշարավոր կենդանիների 67 տեսակ։ Պարզվել է, որ կաթնասունների 25 տեսակից 10-ն անհետացել են բրոնզի դարից մինչև միջնադար ընկած ժամանակահատվածում։
Կատեգորիա:Կենդանաբանությունը Հայաստանում Կատեգորիա:Միջատաբանություն
Շաբել
Շաբել (Шабель), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։
Խորեն Գալֆայան
Խորեն Գալֆայան (Նար Պեյ Լուսինյան) ), հայ բանաստեղծ, թատերագիր։
Կենսագրություն
Ծնվել է Կ. Պոլսում։ Փոքր հասակից իր եղբոր՝ Ամբրոսիոս Գալֆայանի հետ ուղարկվել է Վենետիկ, Մխիթարյան միաբանության Սուրբ Ղազար վանքը, որտեղ ստացել է կրթությունը։ Պաշտոնավարել է Մխիթարյանների Փարիզի Մուրադյան վարժարանում։ Փարիզում, Գաբրիել Այվազովսկու հետ 1855-1858 թվականներին խմբագրել է «Մասյաց աղավնի» ամսագիրը։ 1856 թվականին հրաժարվել է կաթոլիկական դավանանքից ու Մխիթարյան միաբանությունից, դարձել Փարիզի Հայկազյան վարժարանի տնօրեն։
Այդ պաշտոնը նա վարել է 1857-1859 թվականներին։ Փարիզում անձամբ ծանոթացել է ու մտերմացել է Ալֆոնս դը Լամարթինի հետ, ձեռնարկել նրա բանաստեղծությունների թարգմանությունը, որը հրատարակել է 1859 թվականաին «Դաշնակք Լամարթինեայ» խորագրով, ամենախրթին գրաբարով։
Հայկազյան վարժարանի փակումից հետո վերադարձել է Պոլիս, ապա մեկնել է Թեոդոսիա, որպես ուսուցիչ պաշտոնավարել Խալիբյան դպրոցում, միաժամանակ մասնակցել Փարիզից այնտեղ տեղափոխած «Մասյաց աղավնի» հանդեսի խմբագրման աշխատանքներին։ Թեոդոսիայում տպագրել է իր մի շարք երկերը, ինչպես՝ «Արշակ Բ» ողբերգությունը (1861), «Ալաֆրանկա» կատակերգությունը (1862), «Վարդենիք» բանաստեղծությունների ժողովածուն (1863), որը սուր քննադատության է ենթարկել Միքայել Նալբանդյանը իր «Աղցմիք» պարոդիայում։
1864 թ. մեկնել է Պոլիս, զբաղվել քարոզչությամբ, միաժամանակ ունեցել քաղաքական գործունեություն, Մկրտիչ Խրիմյանի հետ մեկնել է Բեռլին, հայկական հարցի հրահրման առիթով։
Նախաճաշ Թիֆանիի մոտ (վեպ)
Նախաճաշ Թիֆընիի մոտ, ամերիկացի գրող Թրումեն Կապոտեի նովելը։ Հրատարակվել է 1958 թվականին հեղինակի մյուս երեք փոքրիկ նովելների հետ Րանդոմ Հաուսում։ Հայտնի ամերիկացի լրագրող Նորման Մեիլերը Կապոտեին անվանել է «իր ժամանակների լավագույն գրողը»։
Սյուժե
Նովելում պատկերված է Հոլլի Գոլայթլիի մեկամյա (1943 թվականի աշնանից մինչև 1944 թվականի աշունը) մտերմությունը անանուն պատմողի հետ։ Հոլլին 18-19 տարեկան մի աղջիկ էր, ով հաճախ այցելում է բարձրաշխարհիկ վայրեր՝ ցանկանալով ծանոթություն հաստատել հաջողակ տղամարդու հետ։ Հոլլին նրան պատմում է իր կյանքի մասին և ասում իր անկեղծ կարծիքը Նյու Յորքի մասին։ Հոլլին հեռանում է Հարավային Ամերիկա, իսկ Ֆրեդը (Հոլլին պատմողին կոչում էր Ֆրեդ, որովհետև նրան նմանեցնում էր իր եղբորը) գրում է վեպ նրա պատվին։
Հավաքածու
1958 թվականին նովելը հրատարակված էր նույնանուն արտիստական հավաքածուում, որտեղ ներառվել են ևս երեք նովելներ։
Հայերեն հրատարակություն
Հայերեն հրատարակվել է 1987 թվականին «Արևիկ» հրատարակչությունում, «Նախաճաշ Թիֆընիի մոտ» վերնագրով, թարգմանիչ՝ Ռուզաննա Ղազարյան։ 2019 թվականին վերահրատարակվել է «Զանգակ» հրատարակչությունում ։
Էկրանավորում
1961 թվականին Բլեյք Էդվարսը նկարահանեց «Նախաճաշ Թիֆընիի մոտ» ֆիլմը, որի գլխավոր դերում հանդես է գալիս Օդրի Հեփբերնը։ Իսկ Հենրի Մանչինին գրել է երաժշտությունը՝ ներառյալ Moon River հայտնի երգը (1962 թվականի «Օսկար» լավագույն սաունդթրեքի և լավագույն երգի համար)։
Գրականություն
Կատեգորիա:Էկրանավորված ամերիկյան վեպեր Կատեգորիա:Անգլերեն գրքեր Կատեգորիա:1958 վեպեր Կատեգորիա:Ամերիկյան վեպեր Կատեգորիա:Գրքեր այբբենական կարգով
Մերռենեկ
Մերռենեկ, գյուղ Արևելյան Հայաստանում, Կարսի մարզի Արդահանի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։
Սվետլանա Զագինայչենկո
Սվետլանա Յուրեվնա Զագինայչենկո (Світлана Юріївна Загінайченко, ), ֆիզիկամաթեմատիկական գիտությունների դոկտոր, որն զգալի ներդրում է ունեցել նյութի կոնդեսացված վիճակի ֆիզիկայի զարգացման բնագավառում։
Կենսագրություն
Սվետլանա Զագինայչենկոն ծնվել է 1957 թվականի օգոստոսի 10-ին ։ 1964-1993 թվականներին բնակվել է Դնեպրոպետրովսկում։ 1964 թվականին ընդունվել է թիվ 9 միջնակարգ մասնագիտական դպրոց՝ անգլերեն լեզվի խորացված ուսուցմամբ (4 առարկա սովորել է անգլերեն լեզվով), որտեղ սովորել է մինչև 1973 թվականը։ 1974 թվականին ավարտել է թիվ 19 միջնակարգ դպրոցը՝ գերազանցությամբ հանձնելով ավարտական բոլոր քննությունները։
1984 թվականին Լվովի պետական համալսարանում պաշտպանել է թեկնածուական ատենախոսություն «Լուծելիություն, մագնիսականություն և վեցանկյուն կառուցվածքների կարգավորվող համաձուլվածքների ատոմների վերաբաշխումը» թեմայով ։ Պրոֆեսոր Յարոսլավ Իոսիֆովիչ Դոնչակը բարձր է գնահատել դիսերտացիոն աշխատանքի արդյունքները ։ Լվովում գտնվելու եռօրյա ժամկետում նա ոչ միայն պաշտպանել է իր ատենախոսությունը, այլև պատրաստել է փաստաթղթերի ողջ փաթեթը՝ դրանք Բարձրագույն որակավորման հանձնաժողով (ԲՈՀ) ներկայացնելու համար, որի համար Լվովում նրան կոչել են «Моторна дівка» ։ Թեկնածուական ատենախոսական աշխատանքի վերաբերյալ համամիութենական և միջազգային ամսագրերում տպագրվել է 20 գիտական աշխատանք ։ Հետազոտության արդյունքները փորձարկվել են Դնեպրում, Աշխաբադում, Կրասնոյարսկում, Իրկուտսկում, Սվերդլովսկում, Լվովում, Դոնեցկում, Կիևում, Իվանո-Ֆրանկիվսկում և Փիթսբուրգում (ԱՄՆ) կազմակերպված կոնֆերանսներում, կոնգրեսներում, սիմպոզիումներում, դպրոցական սեմինարներում և խորհրդակցություններում ։ 1983-1993 թվականներին աշխատել է Դնեպրոպետրովսկի Լ. Ի. Բրեժնևի անվան մետալուրգիական ինստիտուտում ։
1993 թվականին Կիևում նա մասնակցել է ՈւԳԱԱ-ի ՆՊԻ-ի ավագ գիտաշխատողի պաշտոնի մրցույթին ։ Այստեղ նա ղեկավարել է «Պինդ մարմինների հատկությունների ուսումնասիրության ֆիզիկամաթեմատիկական մեթոդներ» գիտա-տեսական խումբը ։ Գիտական հետազոտությունների ոլորտում նշանակալի ձեռքբերումների համար նրան շնորհվել է ակադեմիկոս Վ. Վ. Սկորոխոդի ստորագրությամբ պատվոգիր։ Ավագ գիտաշխատողի կոչում ստանալուց հետո նա աշխատել է ՈւԳԱԱ-ի ՆՊԻ-ի «Ածխածնային նանոկառուցվածքների ջրածնային նյութերի գիտություն և քիմիա» թիվ 67 բաժնի վարիչի տեղակալ ։ ՈւԳԱԱ-ի ՆՊԻ-ի թիվ 67 բաժնի վարիչ Շչուր  Դմիտրի Վիկտորովիչը  համագործակցել է նրա հետ գիտական և ստեղծագործական աշխատանքում։ Նրանք հրատարակել են մի շարք համատեղ գիտահետազոտական աշխատություններ և մենագրություններ   ։ Պաշտպանելով իր դոկտորական ատենախոսությունը՝ Զագինայչենկոն դարձել է Ուկրաինայի ԳԱԱ ՆՊԻ թիվ 67 բաժնի առաջատար գիտաշխատողը։ 1994 թվականին նշանակվել է Ջրածնային և արևային էներգիայի ինստիտուտի (IHSE) փոխտնօրեն ։ Դոկտորական ատենախոսության աշխատանքի նյութերը զեկուցվել և քննարկվել են 64 գիտաժողովների, սիմպոզիումների, կոնգրեսների, հանդիպումների ժամանակ 23 երկրներում, այդ թվում՝ ԱՄՆ-ում, Կանադայում, Ֆրանսիայում, Իտալիայում, Գերմանիայում, Ավստրալիայում, Ճապոնիայում, Նորվեգիայում, Հունաստանում, Կորեայում, Չինաստանում, Լատվիայում, Տաջիկստանում, Ռուսաստանում, Թուրքիայում, Լեհաստանում և այլ երկրներում ։ Ատենախոսության պաշտպանությունը կայացել է Ուկրաինայի ԳԱԱ-ի Գ. Վ. Կուրդյումովի անվան մետաղների ֆիզիկայի ինստիտուտում 2004 թվականին ։
Զագինայչենկոն մի շարք ուսանողներ է ունեցել Դնեպրոպետրովսկի մետալուրգիական ինստիտուտում ։ 2014 թվականի նույն օրը երկվորյակ եղբայրներ Անատոլի և Ալեքսանդր Զոլոտարենկոները Զագինայչենկոյի ղեկավարությամբ պաշտպանել են քիմիական գիտությունների թեկնածուի ատենախոսությունները ՝ շարունակելով զբաղվել իր գիտահետազոտական աշխատանքներով։ Այդ ամենն արտացոլվել է «Երեկոյան Կիև» թերթում տպագրված «Գիտության գալարներով» հոդվածում։ Դեռևս 2001 թվականից Զոլոտարենկոն օգնել է Զագինայչենկոյին գիտական հետազոտություններում   ։
Զագինայչենկոն մահացել է 2015 թվականի նոյեմբերի 23-ին՝ գիշերվա ժամը երկուսին, 59 տարեկան հասակում, Դնեպրոպետրովսկում ։